**SPECIFIKACIJA NAROČILA:**

**»Model ekonomike elektrarne in hranilnika električne energije v kontekstu mehanizma samooskrbe po novi energetski zakonodaji«**

**Naloge Borzena v projektu NEDO-fleks**

Borzen se v projektu Nedofleks v delovni sklop DS2.3 Razvoj krmilnega sistema baterijskega hranilnika vključuje v okviru naloge T2.3.7. Simulacija vpliva sistemskega baterijskega hranilnika na bilančni obračun. Naloga Borzena je preučiti vpliv sodelovanja baterijskega hranilnika sistema na bilančni obračun. Poleg večjih, sistemskih hranilnikov bodo za sodelovanje v regulaciji bistveni tudi manjši elementi elektroenergetskega sistema.

**KONTEKST**

Slovenska energetska zakonodaja je sredi večje prenove, večinoma vezane na prilagoditve EU zakonodajnemu paketu CEP »Čista energija za vse Evropejce«. Ključna zakona za namene NEDO-fleks projekta kot tudi za nove mehanizme delovanja naprav na obnovljive vire energije (OVE) in baterijskih hranilnikov električne energije (BHEE) sta Zakon o oskrbi z električno energijo (Uradni list RS, št. [172/21](http://www.uradni-list.si/1/objava.jsp?sop=2021-01-3349)) (ZOEE) ter Zakon o spodbujanju rabe obnovljivih virov energije (Uradni list RS, št. [121/21](http://www.uradni-list.si/1/objava.jsp?sop=2021-01-2570) in [189/21](http://www.uradni-list.si/1/objava.jsp?sop=2021-01-3725)) (ZSROVE). ZOEE je bil sprejet 20. 10. 2021, veljati pa je začel 13. 11. 2021. ZSROVE je bil sprejet 13. 7. 2021, v veljavo pa je stopil 7. 8. 2021.

V praksi je realizacija večjih projektov za proizvodnjo električne energije iz OVE v Sloveniji težavna. Po podatkih Borzena so tudi projekti, ki so bili odobreni na razpisih Agencije za energijo, realizirani le v približno četrtini primerov, največkrat zaradi težavnega umeščanja v prostor. Spremembe zakonodaje, tudi vezano na omejitve, ki izvirajo že iz že omenjenega paketa CEP, prinašajo spremembe tako glede BHEE kot glede najbolje delujočega mehanizma izgradnje (manjših) OVE zmogljivosti za proizvodnjo električne energije – t.i. »samooskrbe«.

Elektrooperaterji bodo precej omejeni pri izgradnji oziroma lastništvu BHEE. V praksi bo poleg izjem, dovoljenih s strani regulatorja, možna le izgradnja v primeru, kjer je element »integriran v omrežje« (npr. 51. člen ZOEE). Pri mehanizmu samooskrbe oziroma tudi drugih podpor pa ZSROVE odpira možnost kombiniranja elektrarne in BHEE (npr. alineja »e« četrtega odstavka 15. člena ZSROVE). Hkrati pri zagotavljanju sistemskih storitev ZOEE odpira boljše možnosti tudi manjšim proizvajalcem oziroma BHEE, tudi skozi mehanizem agregiranja (npr. členi ZOEE 65, 69, 79).

Agencija za energijo je najavila, da se predvidoma s 1. 1. 2023 spreminja regulatorni model na trgu z električno energijo, kar vključuje tudi spremembo omrežnine. ZSROVE hkrati za nov model samooskrbe predvideva tudi dodatne oprostitve nekaterih prispevkov (39. člen ZSROVE).

Vse navedeno pomeni, da je potrebno na novo oceniti ekonomiko manjših projektov (elektrarna oziroma elektrarna in BHEE), da bi se ocenilo tudi obseg investicij v prihodnje in s tem projekcijo možnih rezultatov oziroma vplivov na bilančni obračun.

**Namen študije**

Študija je razdeljena na tri dele. Vse postavke oziroma elementi študije se izvedejo ločeno za mikro enoto 10 kW in sredno enoto 100 kW sončne fotovoltaične elektrarne ter kombinacije elektrarne in BHEE kot tudi za sedanji model (kontrola) in predvideni nov model samooskrbe. V prvem delu študije bodo opredeljeni vhodni elementi kalkulacije ekonomike, podrobneje navedeni v spodnjem poglavju. Drugi del zajema sestavo modela v XLSX, tretji pa opis modela, prikaz na nekaj primerih in osnovna analiza občutljivosti modela. Povzetek ugotovitev in priporočila morajo zajemati oceno subvencije in povezano osnovno oceno možnosti investicije v agregatu za elektroenergetski sistem Republike Slovenije, brez upoštevanja morebitnih tehničnih omejitev omrežja.

**VSEBINA ŠTUDIJE (Specifikacija)**

*Vsebina študije:*

(vse postavke se izvedejo ločeno za mikro enoto 10 kW in sredno enoto 100 kW sončne fotovoltaične elektrarne ter kombinacije elektrarne in BHEE kot tudi za sedanji model (kontrola) in predvideni nov model samooskrbe)

1. Opredelitev vhodnih elementov kalkulacije ekonomike, vključno z navedbo virov za oceno posameznega elementa:
	1. CAPEX, OPEX (po ključnih elementih)
	2. relevantne cene električne energije za samooskrbni model
	3. omrežninske tarife, prispevki in oprostitve (vključno predvideni model omrežnine, po dostopnih podatkih, ki jih zagotovi naročnik)
	4. podpore (vključno z opcijo vezave na moč naprave – višja podpora na kW za manjše enote)
	5. ocena proizvodnje za povprečno lokacijo v Republiki Sloveniji
	6. morebitni drugi elementi
2. Sestava modela ekonomike v XLSX zapisu (vsaj enostavna vračilna doba ter interna stopnja donosa (IRR) na predvideno življenjsko dobo; za vse elemente kalkulacije mora biti omogočeno spreminjanje, urejanje)
3. Opis modela, prikaz na nekaj primerih in osnovna analiza občutljivosti modela
4. Povzetek ugotovitev in priporočila (vključno osnovna oceno možnosti investicije v agregatu za elektroenergetski sistem Republike Slovenije, brez upoštevanja morebitnih tehničnih omejitev omrežja).

*Aktivnosti za dosego ciljev:*

Študij literature in analiza (zgodovinskih) podatkov

Priprava nabora elementov kalkulacije ekonomike

Priprava modela

Priprava opisa delovanja modela (in analiza občutljivosti)

Dokumentiranje rezultatov

Interpretacija rezultatov

Končna predstavitev

*Rezultati študije:*

PPTX ali DOCX predstavitve analize (vhodni elementi, rezultati).

XLSX model.

Izračuni na podlagi sedaj razpoložljivih podatkov.

Vsi dokumenti študije (PPTX, DOCX, XLSX, PDF) morajo vsebovati logotipe MGRT in ESRR ter navedbo »Naložbo sofinancirata Republika Slovenija in Evropska unija iz Evropskega sklada za regionalni razvoj.«

*Predvideni ključni mejniki:*

Skupne diskusije in predstavitve rezultatov projekta se izvajajo predvidoma štirinajstdnevno na lokaciji Borzen ali preko spletnih konferenc.

M1: Uvodni sestanek in okvir naloge (razširjeno kazalo) (v roku 2 tednov po podpisu pogodbe oz. po dogovoru z naročnikom)

M2: Vmesno poročilo in delovni sestanek

M3: Končno poročilo

M4: Predstavitev na sedežu naročnika po potrditvi končnega poročila: po dogovoru oziroma najkasneje do 30. 4. 2022.

Datumi mejnikov M2, M3 in M4 se določijo na uvodnem sestanku M1.

*Merilo za izbiro ponudbe:*

Ekonomsko najugodnejša ponudba.

*Pogajanja:*

Naročnik si pridržuje pravico, da bo po odpiranju ponudb izvedel pogajanja z največ tremi ponudniki, ki bodo dali najugodnejšo ponudbo glede na merila. Naročnik se bo pogajal o ceni in vsebini. V pogajanjih ponudniki ne smejo ponuditi višje cene glede na prvo ponudbo.

Pogajanja bodo potekala v enem krogu po naslednjem postopku. Naročnik bo ponudnike, ki bodo oddali najugodnejše ponudbe, povabil k ustnim pogajanjem. Pogajanja bodo potekala tako, da bo naročnik pozval posameznega ponudnika na sestanek, ponudnik pa bo po koncu sestanka izpolnil novo ponudbo in jo do dogovorjenega datuma poslal na naslov nabava@borzen.si.

Ponudbeni predračun št. \_\_\_\_\_\_\_\_\_\_\_\_\_\_\_\_\_

## Predmet ponudbe

Na osnovi naročila **št. JN-1031-22** dajemo ponudbo za izvedbo naročila **JN-1031-22\_Specifikacija naročila - Študija ekonomika netmetering**.

## Podatki o ponudniku

|  |
| --- |
| Naziv ponudnika: |
| Naslov: |
| ID številka za DDV: |
| Matična številka: |
| Številka transakcijskega računa, naziv banke in SWIFT koda: |
| Kontaktna oseba, funkcija: |
| Telefon: |
| E-pošta: |
| Pooblaščena oseba ponudnika, funkcija: |

## Splošni pogoji

Ponudbo za izvedbo predmeta naročila dajemo v skladu s priloženimi razpisnimi pogoji naročnika.

## Veljavnost ponudbe

Naša ponudba ostaja v veljavi do \_\_\_\_\_\_\_\_\_\_. Veljavnost ponudbe mora biti vsaj do 31. 3. 2022.

## Cena

|  |  |  |  |
| --- | --- | --- | --- |
| **Zap.****št.** | **Opis** | **Količina****(kpl)** | **Cena v EUR brez DDV** |
| 1 | JN-1031-22\_Specifikacija naročila - Študija ekonomika netmetering | 1 |  |
|  |  | **Skupaj brez DDV** |  |

Ponudbena cena za celotno izvedbo naročila po specifikaciji naročnika znaša \_\_\_\_\_\_\_\_\_ EUR brez DDV.

V ceno so vključeni vsi stroški, ki jih mora ponudnik upoštevati pri izvedbi, tako da ponudnik od naročnika ne more zahtevati nobenih dodatnih plačil ali povračil stroškov.

## Merilo za izbor

Ekonomsko najugodnejša ponudba.

## Priloge

* Specifikacija naročila

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Ponudnik:

\_\_\_\_\_\_\_\_\_\_\_\_\_\_\_\_\_\_\_\_\_\_\_

(podpis)

**Borzen, operater trga z elektriko, d. o. o.**

**Dunajska cesta 156**

**1000 Ljubljana**

Matična številka: 1613383000

ID za DDV: SI 27799468

ki ga zastopa direktor Martin Bratanič

(v nadaljevanju besedila: naročnik)

in

**\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_**

**\_\_\_\_\_\_\_\_\_\_\_\_\_\_\_**

Matična številka: \_\_\_\_\_\_\_\_\_\_\_\_\_

Identifikacijska številka za \_\_\_\_\_\_\_\_\_\_\_\_\_

ki ga/jo zastopa \_\_\_\_\_\_\_\_\_\_\_\_\_

(v nadaljnjem besedilu: izvajalec)

skleneta in dogovorita naslednjo

**Pogodbo o izvedbi storitve**

**JN-1031-22\_Specifikacija naročila - Študija ekonomika netmetering**

**št. JN-1031-22**

1. člen

**Uvodna določba**

Pogodbeni stranki uvodoma kot nesporno ugotavljata, da:

* je naročnik predhodno izvedel postopek oddaje naročila po postopku zbiranja ponudb in
* je bil izvajalec izbran v skladu z merili in načinom uporabe meril za izbiro najugodnejše ponudbe.

Pogodbeni stranki sta sporazumni, da so vse pravice in obveznosti izvajalca in naročnika, ki niso izrecno opredeljene v tej pogodbi, določene v razpisni dokumentaciji, ponudbi in drugih dokumentih, ki so sestavni del te pogodbe.

V primeru nasprotja med razpisno dokumentacijo, ponudbo, to pogodbo in drugimi dokumenti, ima pri določanju obveznosti izvajalca po tej pogodbi prednost tisto določilo, ki je ugodnejše za naročnika.

1. člen

**Predmet pogodbe**

S to pogodbo se naročnik in izvajalec dogovorita, da bo izvajalec za naročnika izvedel storitev JN-1031-22\_Specifikacija naročila - Študija ekonomika netmetering (v nadaljnjem besedilu: storitev) v skladu s specifikacijo v razpisni dokumentaciji, ki je priloga in sestavni del te pogodbe. Naročnik bo izvajalcu za izvedbo storitve poravnal dogovorjeno plačilo.

1. člen

**Pogodbena vrednost**

Pogodbena vrednost v skladu s ponudbo znaša \_\_\_\_\_\_\_\_\_ EUR brez DDV in je fiksna.

Davek na dodano vrednost se obračuna v skladu z veljavno zakonodajo.

1. člen

Naročnik bo plačal račun po opravljeni storitvi v roku trideset (30) dni od datuma izstavitve računa.

Osnova za obračun storitve je prevzemni zapisnik – potrdilo o izvedbi storitve, katerega naročnik posreduje izvajalcu po pošti ali elektronski pošti.

1. člen

**Obveznosti izvajalca**

Izvajalec se zaveže, da bo:

* prevzete obveznosti izvršil kvalitetno, strokovno, vestno in pravilno ter v skladu z veljavnimi dogovori, predpisi in standardi,
* v roku izvedel storitev,
* naročnika pravočasno obvestil o morebitnih odstopanjih od s pogodbo predvidenega obsega dela,
* določil svojega odgovornega predstavnika, ki bo pristojen za vsa vprašanja v zvezi s to pogodbo oziroma njenim predmetom,
* varoval pridobljene podatke in informacije o vsebini te pogodbe, opravljenih storitev in naročniku oziroma njegovih načrtih kot poslovno skrivnost.
1. člen

 **Obveznosti naročnika**

Naročnik se zaveže, da bo:

* izvajalcu dal na razpolago dokumentacijo in informacije, ki so potrebne za izvedbo storitve,
* sodeloval z izvajalcem pri izvajanju storitve,
* izvajalca obveščal o pomembnih dejstvih v razvoju dogodkov,
* določil svojega odgovornega predstavnika, ki bo pristojen za vsa vprašanja v zvezi s to pogodbo oziroma njenim predmetom,
* plačilo izvršil v dogovorjenem roku.
1. člen

**Rok za izvedbo**

Rok za izvedbo storitev je najkasneje do 30. 4. 2022.

Naročnik potrdi ustreznost opravljenih storitev in opravi prevzem s potrditvijo po pošti ali elektronski pošti.

1. člen

**Odgovorna predstavnika strank**

Pogodbeni stranki za odgovorna predstavnika za vsa vprašanja, ki so povezana s to pogodbo oziroma njenim predmetom, imenujeta:

* na strani izvajalca: \_\_\_\_\_\_\_\_\_\_\_\_\_\_, el. pošta: \_\_\_\_\_\_\_\_\_\_\_\_\_\_,
* na strani naročnika: Borut Rajer, el. pošta: borut.rajer@borzen.si.
1. člen

**Sprememba pogodbe**

Vse spremembe te pogodbe morajo biti sklenjene v pisni obliki, sicer jih pogodbeni stranki nista dolžni upoštevati.

1. člen

V primeru višje sile kot so požar, poplava, potres, vojna, stavke in podobno, se lahko naročnik in izvajalec sporazumeta za podaljšanje načrtovanega roka, za dobo trajanja višje sile. Če zaradi daljših rokov trajanja višje sile ne bi bilo mogoče izpolniti pogodbenih obveznosti, lahko pogodbeni stranki pogodbo sporazumno prekineta.

Prekinitev ali podaljšanje pogodbe v primeru višje sile mora biti v pisni obliki.

1. člen

V primeru, da nastanejo pogoji, ki bi onemogočali izpolnjevanje predvidenih pogodbenih določil, lahko stranki skleneta aneks k pogodbi v pisni obliki. Ta mora biti podpisan s strani zakonitih zastopnikov obeh pogodbenih strank.

V primeru, da naročnik predčasno odpove pogodbo, iz razlogov na strani izvajalca, je dolžan izvajalec izplačati naročniku pavšalno pogodbeno kazen v višini 30 % celotne pogodbene vrednosti, ki zapade v plačilo v roku 15 dni po prenehanju pogodbe.

V primeru, da izvajalec predčasno odpove pogodbo, če je krivda za odpoved pogodbe na strani naročnika zaradi neizpolnjevanja pogodbenih obveznosti, izvajalec ni dolžan izplačati odškodnine naročniku. Izvajalec je dolžan 10 dni pred morebitno odpovedjo pogodbe naročnika pisno obvestiti o razlogih za odpoved pogodbe. Če naročnik navedene razloge za morebitno odpoved pogodbe nemudoma odpravi, ne obstaja krivdni razlog na strani naročnika za odpoved pogodbe.

Odpoved pogodbe s strani enega izmed pogodbenih strank mora biti podana v pisni obliki in podpisana s strani zakonitega zastopnika pogodbene stranke. Odpovedni rok znaša 15 dni.

1. člen

**Varovanje in zaščita podatkov**

Pogodbeni stranki bosta vse medsebojne dogovore, podatke in dokumentacijo, ki je predmet te pogodbe, varovale kot poslovno oziroma uradno skrivnost in jih ne bosta neupravičeno uporabljali v svojo korist oziroma komercialno izkoriščali ali posredovali tretjim osebam izven organizacij, ki niso vključene v realizacijo nalog predmeta pogodbe. Izvajalec je dolžan kot poslovno skrivnost varovati vse podatke in informacije, ki jih je prejel od naročnika kot poslovno skrivnost, z izjemo javno objavljenih podatkov in informacij. Izvajalec je prav tako dolžan po zaključku del po tej pogodbi in predaji del naročniku vse prejete podatke ter informacije nemudoma in trajno izbrisati.

Skladno z zakonom o varstvu osebnih podatkov ter Uredbe (EU) 2016/679 Evropskega parlamenta in Sveta z dne 27. april 2016 (Splošne uredbe o varstvu podatkov) pogodbeni stranki soglašata, da morebitnih osebnih podatkov ne bosta uporabljali v nasprotju z določili tega zakona ter uredbe. Pogodbeni stranki bosta tudi zagotavljali pogoje in ukrepe za zagotovitev varstva osebnih podatkov in preprečevali morebitne zlorabe, v smislu določil navedenega zakona ter uredbe.

V primeru, da izvajalec poslovne informacije in podatke, ki jih je pridobil pri izvajanju te pogodbe, razkrije ali posreduje brez dovoljenja tretjim osebam, je dolžan naročniku povrniti vso zaradi tega nastalo poslovno škodo.

Izvajalec kot obdelovalec osebnih podatkov je dolžan zagotoviti zadostna jamstva za izvedbo ustreznih tehničnih in organizacijskih ukrepov na tak način, da obdelava izpolnjuje zahteve iz GDPR in zagotavlja varstvo pravic posameznika, na katerega se nanašajo osebni podatki.

Izvajalec je zlasti dolžan:

* obdelovati osebne podatke samo po dokumentarnih navodilih upravljavca,
* zagotoviti da so osebe, ki so pooblaščene za obdelavo osebnih podatkov zavezane k zaupnosti,
* sprejeti vse ukrepe potrebne v skladu z 32. členom GDPR (varnost),
* spoštovati pogoje zaposlitev drugega obdelovalca,
* ob upoštevanju narave obdelave pomagati upravljavcu z ustreznimi tehničnimi in organizacijskimi ukrepi, kolikor je to mogoče, pri izpolnjevanju njegovih obveznosti, da odgovori na zahteve za uresničevanje pravic posameznika,
* upravljavcu pomagati pri izpolnjevanju obveznosti iz 32. do 36. člena GDPR ob upoštevanju narave obdelave in informacij, ki so dostopne obdelovalcu,
* v skladu z odločitvijo upravljavca izbrisati ali vrniti vse osebne podatke upravljavcu po zaključku storitev v zvezi z obdelavo ter uniči obstoječe kopije, razen če pravo Unije ali pravo države članice predpisuje shranjevanje osebnih podatkov,
* dati upravljavcu na voljo vse informacije, potrebne za dokazovanje izpolnjevanja obveznosti iz 28. člena GDPR, ter upravljavcu ali drugemu revizorju, ki ga pooblasti upravljavec, omogoči izvajanje revizij, tudi pregledov, in pri njih sodeluje.

Izvajalec je dolžan v primeru kršitve varstva osebnih podatkov brez nepotrebnega odlašanja, vendar najkasneje v 24 urah po seznanitvi s kršitvijo uradno obvestiti naročnika- upravljavca osebnih podatkov.

Izvajalec ne sme podatkov prejetih s strani naročnika kopirati na noben trajni nosilec, vse nosilce, ki jih je prejel s strani naročnika pa trajno uničiti, takoj po prenehanju potrebe po uporabi podatkov, ki so na trajnih nosilcih.

Izvajalec kot obdelovalec se zavezuje, da brez predhodnega posebnega pisnega dovoljenja upravljavca v obdelavo ne bo vključil drugih pogodbenih obdelovalcev (podizvajalcev, zunanjih izvajalcev), pri čemer ima upravljavec pravico zavrniti dovoljenje za vključitev drugega obdelovalca, če to po oceni upravljavca lahko vpliva na povečano tveganje za varnost osebnih podatkov.

Drugega obdelovalca zavezujejo enake dolžnosti varstva osebnih podatkov, kot obdelovalca.

Če drugi obdelovalec ne izpolnjuje vseh svojih obveznosti glede varstva osebnih podatkov, za izpolnjevanje obveznosti drugega obdelovalca v odnosu do upravljavca v celoti odgovarja obdelovalec.

Izvajalec kot obdelovalec ne sme brez pisnega dovoljenja posredovati ali hraniti ali drugače obdelovati osebnih podatkov upravljavca izven EU območja (v tretje države) ali posredovati podatke mednarodni organizaciji.

Upravljavec lahko zavrne izdajo pisnega dovoljenja obdelovalcu za prenos podatkov v tretje države ali mednarodno organizacijo, če mu obdelovalec ne uspe izkazati ustrezno raven varstva podatkov na enakovredni ravni, kot ga zagotavlja Splošna uredba o varstvu podatkov in drugi predpisi v Republiki Sloveniji.

1. člen

**Pravice intelektualne lastnine**

Naročnik postane izključni lastnik vseh materialnih avtorskih pravic in vsega predanega gradiva, posebej pravice prve objave, reproduciranja, distribuiranja, javnega prikazovanja in predelave. S pridobljenimi pravicami lahko naročnik trajno in neomejeno razpolaga. Izvajalec ohrani moralne avtorske pravice, ki se v vseh izvedenih delih navajajo, kjer in kakor je opredeljeno v predanem izvirniku.

V primeru, da je v okviru izvajanja storitve potrebno, da ima izvajalec vpogled ali da mora uporabiti delo tretje osebe, si ga je izvajalec dolžan priskrbeti sam oziroma je dolžan poskrbeti, da bo imel zagotovljeno ustrezno pravico do uporabe in bo to pravico uporabe lahko prenesel tudi na naročnika v okvirih opredeljenih v prejšnjem odstavku.

1. člen

**Protikorupcijska klavzula**

Pogodbeni stranki se zavežeta, da ne bosta dali, obljubili ali prejeli kakršnegakoli darila ali plačila v denarju ali kakem drugem dragocenem predmetu, posredno ali neposredno ena drugi, po kateremkoli, uslužbencu ali drugemu zaposlenemu pri naročniku ali drugem podjetju (službi, oddelku, agenciji) oziroma katerikoli osebi z namenom podkupovanja, da bi tako napeljali kakega uslužbenca ali drugega zaposlenega, ali stranko k zlorabi svojega položaja, tako da bi s tem pridobil, obdržal ali usmeril posle h komisionarju ali kateremukoli njegovemu izpolnitvenemu pomočniku, zastopniku, distributerju, podjetju – hčerki, ali drugemu povezovalnemu podjetju.

V primeru storitve ali poskusa storitve dejanja iz prejšnjega odstavka je že sklenjena ali veljavna pogodba nična, če pa pogodba še ni veljavna, se šteje, da pogodba ni bila sklenjena.

1. člen

**Izjava ZIntPK**

Izvajalec je naročniku zaradi zagotovitve transparentnosti posla in preprečitve korupcijskih tveganj dolžan priložiti izjavo oziroma podatke o udeležbi fizičnih in pravnih oseb v lastništvu izvajalca ter o gospodarskih subjektih, za katere se glede na določbe zakona, ki ureja gospodarske družbe, šteje, da so povezane družbe s ponudnikom skladno z določbami Zakona o integriteti in preprečevanju korupcije (ZIntPK). Če izvajalec predloži lažno izjavo oziroma da neresnične podatke o navedenih dejstvih, ima to za posledico ničnost pogodbe.

1. člen

**Reševanje sporov**

Pogodbeni stranki se obvezujeta, da bosta naredili vse, kar je potrebno za izvršitev pogodbe in da bosta ravnali kot dobra gospodarstvenika.

Vse morebitne spore v zvezi s to pogodbo bosta stranki najprej poizkušali rešiti po mirni poti, če pa to ne bo možno, sta pogodbeni stranki sporazumni, da je za reševanje vseh morebitnih sporov iz te pogodbe pristojno sodišče v Ljubljani.

1. člen

**Končne določbe**

Pogodba stopi v veljavo z dnem podpisa zakonitih zastopnikov obeh pogodbenih strank.

Pogodba je sestavljena v 2 (dveh) izvodih, od katerih prejme vsaka pogodbena stranka po 1 (en) izvod.

Priloge:

* Specifikacija naročila
* Ponudba št. \_\_\_\_\_
* Izjava o varovanju poslovne skrivnosti
* Izjava ZIntPK

Ljubljana, dne \_\_\_\_\_\_\_\_\_\_\_\_\_\_ \_\_\_\_\_\_\_\_\_, dne \_\_\_\_\_\_\_\_\_\_\_\_\_\_

**BORZEN, d.o.o. \_\_\_\_\_\_\_\_\_\_\_\_\_\_\_**

Martin Bratanič, direktor \_\_\_\_\_\_\_\_\_\_\_\_\_\_\_

**IZJAVA ZUNANJEGA SODELAVCA O VAROVANJU POSLOVNE SKRIVNOSTI**

Podpisani \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, ki z družbo Borzen, operater trga z elektriko, d.o.o., Dunajska cesta 156, 1000 Ljubljana, poslovno sodelujem na podlagi izvedbe storitve **»Študija v okviru projekta NEDO-fleks: Priprava simuliranih podatkov obratovanja baterije za namen simulacij bilančnega obračuna, opis karakteristik delovanja baterije in analiza možnosti uporabe baterije na evropskih platformah«** zase in svoje sodelavce izjavljam, da:

1. sem v celoti seznanjen z vsebino Pravilnika o varovanju poslovnih skrivnosti družbe Borzen, d.o.o. (v nadaljevanju: pravilnik), še zlasti z dejstvom, da so v družbi Borzen, d.o.o. kot poslovna skrivnost določeni predvsem naslednji podatki in informacije, v katerikoli obliki in na kateremkoli mediju, ki se nanašajo predvsem, a ne izključno, na:
* člane bilančne sheme, člane BSP Energetske borze d.o.o. in člane podporne sheme, njihovo finančno stanje, poslovanje ter poslovni položaj, razen tistih podatkov, katerih razkritje je obvezno po zakonu ali drugih aktih družbe,
* upravljanje bilančne sheme,
* opravljanje dejavnosti Centra za podpore in so v neposredni povezavi s strateškimi in poslovnimi interesi družbe, razen agregiranih podatkov oziroma podatkov, katerih razkritje je obvezno po zakonu ali drugih aktih družbe,
* strateški načrt in strategijo razvoja družbe,
* poslovno politiko in načrte izvajanja dejavnosti družbe oziroma posameznih poslovnih funkcij in poročila o njihovem izvajanju,
* informacije o poslovanju družbe, njenih rezultatih in finančnih načrtih, razen tistih katerih razkritje je obvezno po zakonu ali drugih aktih družbe,
* finančni podatki, finančni položaj in aktivnost družbe, dolgovi in terjatve, finančne transakcije, razen tistih katerih razkritje je obvezno po zakonu ali drugih aktih družbe,
* likvidnostno stanje družbe,
* tehnološke sisteme družbe in programske rešitve,
* informacijsko tehnologijo družbe, programe, uporabniške aplikacije ter sistemske produkte družbe,
* poslovna razmerja, ponudbe poslovnim partnerjem, osnutke pogodb in drugih dokumentov ter pogajanja s partnerji, razen tistih, katerih razkritje je obvezno po zakonu ali drugih aktih družbe,
* planske, obračunske in prodajne kalkulacije za posamezne storitve,
* tržne in interne analize ter druge raziskave,
* kadrovski podatki in vsi ostali osebni podatki, ki se nanašajo na osebni status, socialni položaj in zdravstveno zavarovanje delavcev družbe in njihovih družin ter drugih fizičnih oseb, katerih podatki se nahajajo v bazah osebnih podatkov v družbi,
* pogodbe o zaposlitvi, plače in drugi podatki, ki jih zbirajo pristojne organizacijske enote družbe,
* dejanska izplačila osebnih dohodkov ter na dejanska izplačila avtorskih in katerihkoli drugih honorarjev,
* podatke, ki jih kot zaupne določajo predpisi s področja javnih naročil oziroma drugi interni akti družbe,
* nabavo v okviru javnih naročil, katerih razkritje bi pomenilo škodo za družbo ali konkurenčno prednost za osebo, kateri je informacija razkrita, zlasti pa na podatke o tehničnih podrobnostih naročila, dokler to ni objavljeno, podatke o ocenjeni vrednosti ter višini zagotovljenih sredstev, podatke o članih komisije,
* sodne postopke ali postopke pred drugimi organi, v katerih je družba ali njen zunanji sodelavec,
* certifikacijska in identifikacijska sredstva ter uporabniška gesla tako za vstop v poslovne prostore ali dele poslovnih prostorov kot za uporabo računalniške in programske opreme;
* lokacije, kjer se hranijo listine z zaupnimi podatki, ali listine, ki se nanašajo na sistem varovanja in signalno varnostne naprave, na njihove lokacije in način delovanja,
* tuje in domače poslovne partnerje (njihova notranja razmerja, poslovna razmerja s tretjimi osebami, podatki o zaposlenih in drugih sodelavcih, podatki, ki jih poslovni partner sam določi kot poslovno skrivnost.
1. bom vse podatke, ki v skladu s pravilnikom predstavljajo poslovno skrivnost, obravnaval kot zaupne in jih kot takšne tudi varoval;
2. pridobljeni podatki, ki v skladu s pravilnikom predstavljajo poslovno skrivnost, z moje strani ne bodo uporabljeni v nasprotju z določili pravilnika in drugih predpisov ter ne bodo uporabljeni za noben drug namen, razen za namen izvedbe pogodbenih del;
3. bom zagotavljal vse ustrezne pogoje in ukrepe za zagotovitev varstva podatkov, ki predstavljajo poslovno skrivnost v skladu s pravilnikom, preprečeval možne zlorabe in skladno s pravilnikom poskrbel za njihovo trajno uničenje, ko ti z izpolnitvijo predmeta pogodbe ne bodo več potrebni;
4. ne bom vgradil nobenega mehanizma ali storil česarkoli drugega, kar bi meni ali katerikoli tretji osebi v informacijskem sistemu omogočalo kakršenkoli iznos informacij, spreminjanje podatkov ali programske opreme, dostop do kateregakoli dela računalniškega sistema brez vednosti ali nadzora pristojnih oseb;
5. sem seznanjen z dejstvom, da sem za kakršno koli zlorabo ali razkritje poslovnih skrivnosti moralno, odškodninsko in pa kazensko odgovoren;

sem seznanjen in soglašam, da ta izjava postane sestavni del Pogodbe o izvedbi storitve »Študija v okviru projekta NEDO-fleks: Model ekonomike elektrarne in hranilnika električne energije v kontekstu mehanizma samooskrbe po novi energetski zakonodaji« št. JN-1031-22.

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

 (podpis)

**IZJAVA O UDELEŽBI PRAVNIH IN FIZIČNIH OSEB PRI IZVAJALCU**

Naročnik zaradi transparentnosti posla in preprečitve korupcijskih tveganj skladno šestim odstavkom 14. člena Zakona o integriteti in preprečevanju korupcije (Uradni list RS, št. 45/10, 26/11, 30/11 - Skl. US, 43/11 in 69/11 - uradno prečiščeno besedilo) pridobi izjavo oz. podatke o udeležbi fizičnih in pravnih oseb v lastništvu ponudnika ter o gospodarskih subjektih za katere se glede na določbe zakona, ki ureja gospodarske družbe, šteje, da so povezane družbe s ponudnikom.

|  |
| --- |
| **Naročilo** |
| **Naročnik** | **Borzen, d.o.o.** |
| **Oznaka** | **JN-1031-22** |
| **Ime posla** | **Študija v okviru projekta NEDO-fleks: Model ekonomike elektrarne in hranilnika električne energije v kontekstu mehanizma samooskrbe po novi energetski zakonodaji** |
| **Podatki o pravni osebi – ponudniku**  |
| **Polno ime oz. naziv ponudnika** |  |
| **Sedež ponudnika** |  |
| **Občina sedeža ponudnika** |  |
| **Matična številka podjetja** |  |

Spodaj podpisani zastopnik izjavljam, da so pri lastništvu zgoraj navedenega ponudnika udeležene naslednje pravne osebe:

|  |  |  |  |
| --- | --- | --- | --- |
| **Št.** | **Naziv:** | **Sedež:** | **Delež v %** |
| **1** |  |  |  |
| **2** |  |  |  |
| **3** |  |  |  |
| **…** |  |  |  |

Spodaj podpisani zastopnik izjavljam, da so pri lastništvu zgoraj navedenega ponudnika udeležene naslednje fizične osebe:

|  |  |  |  |  |
| --- | --- | --- | --- | --- |
| **Št.** | **Ime:** | **Priimek:** | **Naslov stalnega bivališča:** | **Delež v %** |
| **1** |  |  |  |  |
| **2** |  |  |  |  |
| **3** |  |  |  |  |
| **…** |  |  |  |  |

**S podpisom te izjave jamčim, da v lastniški strukturi ni udeleženih drugih fizičnih ter pravnih oseb ter gospodarskih subjektov, za katere se glede na določbe zakona, ki ureja gospodarske družbe, šteje, da so povezane družbe.**

Kraj in datum: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 (podpis)